ભરૂચ જિલ્લાની અંકલેશ્વર અને પાનોલી જીઆઇડીસીની કંપનીઓના પ્રદુષિણ પાણીને ટ્રીટમેન્ટ આપ્યાં બાદ પાઇપલાઇનથી દરિયામાં છોડવામાં આવે છે. કંપનીઓમાંથી આવતાં પાણીમાં બીઓડી, સીઓડી તથા એનએચ-3ની માત્રા વધારે આવતી હોવાથી પ્રદુષણ નિયંત્રણના પ્રયાસોને ફટકો પડી રહયો હતો. આ સમસ્યાના નિવારણ માટે ભુતિયા જોડાણોથી પાણી છોડતી કંપનીઓ સામે અભિયાન શરૂ કરવામાં આવ્યું છે. આ અભિયાન બાદ હવે આઉટલેટના પાણીમાં સુધારો આવ્યો છે. એનસીટીના આઉટ લેટ જ્યાંથી દરિયામાં પાણી છોડવામાં આવે છે ત્યાંની માત્ર સી.ઓ.ડીની માત્રા બદલે પ્રથમ વખત 448 આવી છે. નિયત માત્રા 500 નકકી કરવામાં આવી છે. બી.ઓ.ડીની માત્ર 100 નિયત છે તેનાથી ઓછી 24 આવી છે. એમોનિકાલ નાઇટ્રોજનની નિયત માત્ર 50 અને બદલે 49 આવી છે. 2007 બાદ પ્રથમ વખત દરિયામાં નિયત માત્રા મુજબનું પાણી છોડવામાં સફળતા મળી છે.